CELEX: 32010D0122
Language: sl
Date: 2010-02-25 00:00:00
Title: 2010/122/: Sklep Komisije z dne 25. februarja 2010 o spremembi Priloge k Direktivi 2002/95/ES Evropskega parlamenta in Sveta glede izjeme pri uporabi kadmija zaradi prilagoditve znanstvenemu in tehničnemu napredku (notificirano pod dokumentarno številko C(2010) 1034) (Besedilo velja za EGP)

26.2.2010   
            
            
               SL
            
            
               Uradni list Evropske unije
            
            
               L 49/32
            
         SKLEP KOMISIJE
   z dne 25. februarja 2010
   o spremembi Priloge k Direktivi 2002/95/ES Evropskega parlamenta in Sveta glede izjeme pri uporabi kadmija zaradi prilagoditve znanstvenemu in tehničnemu napredku
   (notificirano pod dokumentarno številko C(2010) 1034)
   (Besedilo velja za EGP)
   (2010/122/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1) Direktive,
   ob upoštevanju naslednjega:
   
               (1)
            
            
               Direktiva 2002/95/ES zahteva, da Komisija sprejme vse spremembe, ki so potrebne za prilagoditev seznama uporab, izvzetih iz zahtev člena 4(1) navedene direktive, znanstvenemu in tehničnemu napredku.
            
         
               (2)
            
            
               Tehnično še ni možno nadomestiti kadmija v večbarvnih diodah II-VI (LED), ne da bi se zelo poslabšala učinkovitost. Določene materiale in komponente, ki vsebujejo kadmij, je treba zato izvzeti iz prepovedi. Raziskave o tehnologiji brez kadmija so v teku, njegovi nadomestki pa morajo biti na voljo najpozneje v naslednjih štirih ali petih letih.
            
         
               (3)
            
            
               Direktivo 2002/95/ES je zato treba ustrezno spremeniti.
            
         
               (4)
            
            
               V skladu s členom 5(2) Direktive 2002/95/ES se je Komisija posvetovala z ustreznimi stranmi.
            
         
               (5)
            
            
               Ukrepi, predvideni s tem sklepom, so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJI SKLEP:
   Člen 1
   Priloga k Direktivi 2002/95/ES se spremeni, kakor je navedeno v Prilogi k temu sklepu.
   Člen 2
   Ta sklep je naslovljen na države članice.
   
      V Bruslju, 25. februarja 2010
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 37, 13.2.2003, str. 19.
   
      (2)  UL L 114, 27.4.2006, str. 9.
   
      PRILOGA
      V Prilogi k Direktivi 2002/95/ES se doda naslednja točka 39:
      
         
                     „39.
                  
                  
                     Kadmij v II–VI svetlečih diodah (LED), zasnovanih na konverziji barv, za uporabo v polprevodniških sistemih za osvetlitev ali prikazovalnih sistemih (< 10 μg Cd na mm2 svetilne površine), do 1. julija 2014.“